Държавен вестник, бр. 83, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  83
ОФИЦИАЛЕН РАЗДЕЛ
КОНСТИТУЦИОНЕН СЪД
РЕШЕНИЕ № 10
от 28 септември 2021 г.
по конституционно дело № 8 от 2021 г.
Конституционният съд в състав: председа­
тел: Борис Велчев, членове: Анастас Анастасов, 
Гроздан Илиев, Мариана Карагьозова-Фин­
кова, Константин Пенчев, Филип Димитров, 
Таня Райковска, Надежда Джелепова, Павлина 
Панова, Атанас Семов, Красимир Влахов, при 
участието на секретар-протоколиста Милена 
Петрова разгледа в закрито заседание на 
28 септември 2021 г. конституционно дело 
№ 8/2021 г., докладвано от съдията Констан­
тин Пенчев.
Производството е по чл. 149, ал. 1, т. 1 и 2 
от Конституцията на Република България 
(Конституцията) във фазата за решаване на 
делото по същество.
Делото е образувано на 26.04.2021 г. по 
искане на 60 народни представители за ус­
тановяване на противоконституционност на 
Решение на Народното събрание от 22 април 
2021 г. за налагане на мораториум върху 
определени действия на държавните органи 
(ДВ, бр. 34 от 23.04.2021 г.), както и за за­
дължително тълкуване на чл. 86 във връзка 
с чл. 84 и 85, във връзка с чл. 111, ал. 3, във 
връзка с чл. 4, ал. 1 и чл. 8 от Конституцията 
на Република България по въпроса: „Допус­
тимо ли е с решение на Народното събрание 
временно да се спира изпълнението на устано­
вени от Конституцията и развити в законите 
правомощия на президента, изпълнителната 
власт, включително и когато Министерският 
съвет изпълнява функциите си в условията 
на чл. 111, ал. 3 от Конституцията, други 
държавни органи, установени от Основния 
ни закон, и съдебната власт?“.
В искането се поддържа, че с оспореното 
Решение за налагане на мораториум върху 
определени действия на държавните органи на 
практика е блокирано цялостното управление 
на държавата, създава се нестабилност и не­
сигурност, които са абсолютно несъвместими 
с принципа на правовата държава по смисъла 
на чл. 4, ал. 1 от Конституцията. Твърди се 
също, че с налагането на мораториум върху 
назначенията на лица, заемащи висши публич­
ни длъжности, и на служители в държавната 
администрация в нарушение на принципа, 
предвиден изрично в чл. 116, ал. 2 от Кон­
ституцията, с акт на Народното събрание, 
различен от закон, се засяга възникването на 
служебните и трудовите правоотношения в 
държавната администрация. Според вносителя 
по аналогичен начин се поставя въпросът с 
мораториума върху възлагането на концесии 
и определянето на концесионни възнаграж­
дения и върху предоставяне на разрешения 
за търсене и проучване или за проучване на 
подземни богатства, доколкото отново с ре­
шение, а не със закон, Народното събрание 
се намесва в тази дейност, като на практика я 
забранява за неопределен период от време. По 
този начин според народните представители 
с атакуваното решение не само се отнемат 
нормативно установени правомощия на дър­
жавните органи, но се ограничават правото 
на труд и стопанската дейност.
Вносителят иска също така задължително 
тълкуване на чл. 86 във връзка с чл. 84 и 85, 
във връзка с чл. 111, ал. 3, във връзка с чл. 4, 
ал. 1 и чл. 8 от Конституцията на Република 
България по въпроса: „Допустимо ли е с 
решение на Народното събрание временно 
да се спира изпълнението на установени от 
Конституцията и развити в законите право­
мощия на президента, изпълнителната власт, 
включително и когато Министерският съвет 
изпълнява функциите си в условията на чл. 111, 
ал. 3 от Конституцията, други държавни 
органи, установени от Основния ни закон, 
и съдебната власт?“. Необходимостта от за­
дължително тълкуване на конституционните 
разпоредби се обосновава с парламентарната 
практика, по съображения за целесъобразност, 
с решение на Народното събрание временно 
да се спира изпълнението на предоставени 
от Конституцията и развити в законите пра­
вомощия на установени в Основния закон 
държавни органи, които се намират извън 
ПРЕЗИДЕНТ 
НА РЕПУБЛИКАТА
УКАЗ № 258
На основание чл. 98, т. 7 от Конституцията 
на Република България във връзка с чл. 19в, 
ал. 5, т. 6 и ал. 6 от Закона за специалните 
разузнавателни средства
П О С Т А Н О В Я В А М :
Прекратявам правомощията на предсе­
дателя на Държавна агенция „Технически 
операции“ Цветан Петров Китов и го осво­
бождавам от длъжност.
Изпълнението на указа възлагам на ми­
нистър-председателя.
Издаден в София на 30 септември 2021 г.
Президент на Републиката: 
Румен Радев
Министър-председател: 
Стефан Янев
Подпечатан с държавния печат.
Министър на правосъдието:
Янаки Стоилов
5845